Nordsjællands Politi efterlyser en mand, der er afrikansk af udseende, i kølvandet på en anmeldelse om voldtægt til en kæmpe fest i Dyrehaven

Ved du noget? Tip os på sms 1224 (alm. sms-takst), eller send en mail til 1224@eb.dk. Du kan også vælge at udfylde formularen herunder. E-mail: Navn: Tlf. Nr.: Vælg billede eller video (5 mb) Send Upload foto/video Luk

Tak for dit indsendte materiale Mvh. Redaktionen Det opstod en fejl - prøv igen Husk at udfylde alle felter og at vedhæftet materiale ikke må fylde mere end 5 mb. Hvis problemet bliver ved, kan du indsende tip på sms til 1224 (alm. sms takst), eller via email til 1224@eb.dk. Indsend mere materiale

Efter at en 16-årig kvinde anmeldte en seksuel forbrydelse i forbindelse med den såkaldte puttefest fredag i Dyrehaven, kommer politiet nu med en efterlysning af den formodede gerningsmand.

Det oplyser Nordsjællands Politi i en pressemeddelelse.

Ifølge anmeldelse tog gerningsmanden fat i kvindens skulder og nakke, trak hen til et væltet træ cirka 15 meter væk fra stien, hvorefter han tvang hende til oralsex.

Se også: Efter kæmpe fest: 16-årig anmelder sexovergreb

Nordsjællands Politi ønsker at høre fra folk, der kan genkende manden ud fra følgende signalement:

Mand, afrikansk af udseende og meget sort i huden, ca. 16-17 år, stor af kropsbygning, men ikke trænet, ca. 185-190 cm. høj, kort karseklippet sort hår. Kan have en skade i form af hævelse eller tilsvarende ved den ene kind/øje.



Iført hvid t-shirt malet med tusch i farverne grøn, sort og rød. Desuden skrevet på huden med sprittusch i de nævnte farver på arme og bryst. T-shirten var delvis iturevet. Manden var desuden iført sorte bukser og sorte sneakers.



Talte dansk med accent, men det kan ikke udelukkes at denne accent var påtaget.



Ud fra signalementet er det politiets opfattelse, at der kan være tale om en 1.g elev, idet det oftest er dem, der bærer hvide trøjer, hvor der bliver skrevet på med tusch.

Politiet kan kontaktes på telelefon 114.

Taget hånd om

Vagtchef hos Nordsjællands Politi Ole Hestbæk fortalte tidligere lørdag til Ekstra Bladet om nattens begivenheder:

- Den unge er der blevet taget hånd om. Hun er blevet sendt til undersøgelse, ligesom der nu er igangsat en efterforskning i den forbindelse.

Han oplyser videre, at Røde Kors i deres telt på stedet har ydet hjælp til 30 unge, der enten havde drukket for meget eller var blevet dårlige af stoffer.

Derudover var otte unge blevet så dårlige, at de var blevet sendt videre til Herlev Sygehus.

- Desuden er der meldt om 122 småskader. Altså i kategorien forstuvede fingre og at man har skåret sig på flasker og lignende, fortæller vagtchefen.